भाजपा के मुख्यमंत्रियों में शासकीय कौशल की इतनी किल्लत क्यों?
भाजपा-शासित उत्तराखंड को अगले विधानसभा चुनाव से कुछ ही महीने पहले आज नया मुख्यमंत्री मिला है. 115 दिन पहले भी ऐसा ही हुआ था. मुख्यमंत्री त्रिवेंद्र सिंह रावत को हटाकर तीरथ सिंह रावत को कुर्सी दी गई. आज उनको हटाकर पुष्कर सिंह धामी बने हैं. पार्टी नेतृत्व पहले वाले मुख्यमंत्रियों की दक्षता और प्रशासनिक कौशल से संतुष्ट नही था. उसे लगा, ये चुनाव नही जिता सकते. आगामी चुनाव के मद्देनजर बदलाव की कोशिश यूपी में भी की गयी पर ऐन मौके पर आरएसएस सीएम योगी के पक्ष में उतर गया. त्रिपुरा हो या गुजरात, यूपी हो या मध्य प्रदेश, भाजपा के मुख्यमंत्रियो की भाषा और सोच-विचार को लेकर पूरे देश में आलोचना होती रहती है. पर पार्टी के पास प्रांतीय स्तर पर मंजे हुए समझदार और गवर्नेस के मामले में कुशल नेताओं का सख़्त अभाव है. राज्यों के ज्यादातर फैसले केंद्रीय स्तर पर हो रहे हैं. ऐसे में किसी राज्य के जनादेश, संवैधानिक प्रक्रिया और मर्यादा का क्या मतलब है? आखिर भाजपा के मुख्यमंत्रियो में शासकीय कौशल की इतनी किल्लत क्यों है? Newsclick के कार्यक्रम #HafteKiBaat में वरिष्ठ पत्रकार Urmilesh का विश्लेषण:
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva